**OŠ TUŽNO - PRO Črešnjevo**

**1. razred**

**Šk. godina: 2014./15.**

**Učiteljice: Vesna Kovačić**

**Renata Fotak**

**KRITERIJI OCJENJIVANJA**

1. **PISMENO PROVJERAVANJE ZNANJA:**

Ispiti znanja i drugi oblici pisanog materijala u svrhu pismenog ispitivanja i provjeravanja znanja učenika iz pojedinih nastavnih predmeta (hrvatski jezik, matematika, priroda i društvo....) vrjednovat će se na temelju postotka postignutih bodova u pisanom ispitnom materijalu i to:

* 0 do 50% - nedovoljan (1)
* 51 do 63% - dovoljan (2)
* 64 do 78% - dobar (3)
* 79 do 90% - vrlo dobar (4)
* 91 do 100% - odličan (5)

1. **USMENO ISPITIVANJE – PROVJERAVANJE ZNANJA**

**HRVATSKI JEZIK**

1. **Jezik**

* Odličan (5) – učenik/ca samostalno, sigurno, točno i brzo bez pomoći učitelja odgovara na postavljena pitanja cjelovitim rečenicama, rješava zadatak, obrazlaže i dovodi u svezu s ostalim nastavnim sadržajima.
* Vrlo dobar (4) – učenik/ca samostalno, ali nesigurno i sporije bez pomoći učitelja odgovara na postavljena pitanja, rješava zadatak. Nesigurno i sporije obrazlaže i dovodi u svezu s ostalim nastavnim sadržajima. U odgovorima se služi potpunim i kratkim-nepotpunim rečenicama, ali prevladavaju cjelovite rečenice.
* Dobar (3) – učenik/ca uz djelomičnu pomoć učitelja ( potpitanjima koja vode k odgovoru i rješenju ) uspijeva odgovoriti na pitanja i riješiti zadatak. U stanju je obrazložiti zadatak ili odgovor i dovesti u svezu s ostalim nastavnim sadržajima uz pomoć učitelja. Odgovara pretežito kratkim rečenicama.
* Dovoljan (2) – učenik/ca uz učestalu pomoć učitelja (potpitanjima i navođenjem prema odgovoru i rješenju) uspijeva doći do odgovora ili rješenja zadatka. Služi se kratkim i nepotpunim rečenicama. Nije u stanju samostalno objasniti i obrazložiti odgovor i dovesti ga u svezu s ostalim sadržajnim poveznicama.
* Nedovoljan (1) – učenik/ca nije u stanju niti uz veliku pomoć učitelja odgovoriti na postavljeno pitanje ili riješiti zadatak. Ne pokazuje interes.

1. **Književnost**

* Odličan (5) – učenik/ca samostalno interpretira pročitani tekst, potpun**o** usvaja književnoteorijske pojmove, prepoznaje ih u tekstu i zna se njima koristiti u usmenom i izrazu, izvrsno povezuje stečeno znanje na nove tekstove, kreativan/a je i samostalan/a, lako pronalazi rješenja za postavljene zadatke, na satima uvijek aktivno sudjeluje u interpretaciji novih tekstova.
* Vrlo dobar (4) - učenik/ca gotovo samostalno interpretira pročitani tekst, potpun**o** usvaja književnoteorijske pojmove, prepoznaje ih u tekstu i zna se njima koristiti u usmenom i izrazu, ali je pri tome spor/a i nesiguran/a.
* Dobar (3) – učenik/ca djelomično usvaja i primjenjuje književnoteorijske pojmove,

razumije pročitani tekst i povremeno sudjeluje u interpretaciji, uz pomoć učitelja iznosi osobna zapažanja, raščlambene i perceptivne sposobnosti su na prosječnoj razini.

* Dovoljan (2) - površno interpretira tekst uz učiteljevu pomoć, prepoznaje neke književnoteorijske pojmove i primjenjuje ih uz poticaj i pomoć učitelja, na satima sudjeluje u interpretaciji samo na poticaj, teže doživljava tekst i njegov smisao.
* Nedovoljan (1) - interes i sposobnosti nisu razvijeni, ni uz dobru motivaciju i pomoć ne sudjeluje u interpretaciji, ne posjeduje osnovna književnoteorijska znanja, zbog lošega čitanja ne razumije tekst

**c) Lektira**

* Odličan (5) - redovito čita i sudjeluje u interpretaciji
  + vodi dnevnik čitanja sa svim dogovorenim sastavnicama
  + dnevnik je uredan, pregledan, originalan bez ili s malim brojem pravopisnih pogrešaka
  + ističe se u otkrivanju poruka i pouka pročitanog djela i karakterizaciji likova
* Vrlo dobar (4) - vodi dnevnik čitanja s manjim nedostacima (sastavnica,

nepreglednost, više pravopisnih pogrešaka)

* + većinu književnih pojmova zna primijeniti na pročitana djela
  + sudjeluje u interpretaciji, uočava značenja djela, otkriva poruke i pouke djela ali nesigurno i sporije
  + na satu je aktivan i čita propisanu lektiru
* Dobar (3) - uz pomoć učitelja interpretira pročitano djelo
  + primjenjuje književnoteorijske pojmove na prosječnoj razini
  + naučeno primjenjuje djelomično
  + dnevnik čitanja je prosječan (nepotpun, dosta nepregledan, dosta pogrešaka u pisanju i sl.)
  + teže se kritički osvrće na pročitano djelo
  + lektiru pročita većim dijelom
* Dovoljan (2) – samo uz pomoć učitelja uočava neke vrijednosti djela
  + dnevnik čitanja je manjkav ( više od 3 dogovorene sastavnice, neuredan, nepregledan, mnogo pravopisnih pogrešaka)
  + ne pokazuje zanimanje za čitanje – čita jer mora
* Nedovoljan (1) – interes za čitanje i lektiru nije razvijen
  + ne čita lektiru
  + ne vodi dnevnik čitanja lektire
  + ni na poticaj se ne uključuje u čitanje

**Pripomene:**

* utvrdi li učitelj da je dnevnik čitanja prepisan ili je pisala odrasla osoba, učenikova lektira vrednovat će se negativnom ocjenom
* zaboravi li učenik napisani dnevnik čitanja, učitelj će to samo zabilježiti
* ako se to ponovi uzastopno 2 puta, lektira će se vrednovati s nedovoljnom ocjenom

**d) Usmeno jezično izražavanje**

* Odličan (5) - pravilno izgovara glasove i naglašava riječi
  + lako se izražava i ima izrazito bogat rječnik
  + izražajno čita i sastavlja rečenice na zadani poticaj
  + doživljaj teksta izrazito vješto i točno izražava govorom i glumom
  + vrlo rado priprema govorne vježbe i kvalitetno ih izvodi
  + svoju govornu poruku oblikuje potpunom i pravilnom rečenicom
  + s lakoćom i vrlo uspješno samostalno priča, prepričava i opisuje
* Vrlo dobar (4) - spretno se izražava i ima bogat rječnik
  + samostalno priča, prepričava i opisuje uz nesigurnost
  + čita izražajno, ali sporije
  + poruku oblikuje pravilno i razumljivo
  + doživljaj teksta točno izražava govorom i glumom
  + priprema i kvalitetno izvodi govorne vježbe
* Dobar (3) - ponekad griješi u izgovoru glasova
  + izražava se na prosječnoj razini
  + priča, prepričava i opisuje uz pomoć učitelja
  + djelomično točno izražava tekst
  + rjeđe sudjeluje u govornim vježbama
  + uporabljuje nestandardne riječi
  + čita sporije i s greškama u čitanju teksta
* Dovoljan (2) - često griješi u izgovoru glasova
  + teško se izražava u različitim situacijama
  + rječnik je siromašan i oskudan
  + uz pomoć oblikuje govorne poruke
  + rijetko sudjeluje u govornim vježbama
  + čita sporo i s greškama
* Nedovoljan (1) - netočno i nepravilno izgovara riječi
  + teško se izražava i služi se neknjiževnim riječima
  + ne sudjeluje u pričanju, prepričavanju i opisivanju
  + ne sudjeluje u govornim vježbama
  + ne zadovoljava ni tehnika čitanja

**e) Pisano jezično izražavanje**

* Odličan (5) - pokazuje vrlo visok stupanj usvojenosti pravopisnoga i gramatičkoga

gradiva, čitkim slovopisom, te zakonitostima organiziranja i oblikovanja

različitih vrsta pisanih tekstova

- bogat rječnik, rečenice smislene i cjelovite

* + pismeni sastavci sadržajno razrađeni, točno napisani, kompozicijski utemeljeni, zanimljivi, kreativni, maštoviti
  + uspješno piše po diktatu, odgovara na pitanja, samostalno i točno stvara rečenice
  + teži usavršavanju svoga pisanoga izraza
* Vrlo dobar (4) - visok stupanj usvojenosti pravopisnoga i gramatičkoga gradiva
  + čitki slovopis, oblikuje smislene i povezane rečenice
  + Uspješno piše po diktatu uz manje pravopisne greške
  + piše potpune odgovore na pitanja, ali sporije
* Dobar (3) - djelomična usvojenost pravopisne i gramatičke norme
  + uočava se površnost
  + djelomično ovladao zakonitostima organizacije i oblikovanja tekstova
  + piše nepotpune odgovore
  + potrebna je pomoć učitelja
* Dovoljan (2) - čini veće pravopisne, gramatičke i stilske pogrješke
  + ne poznaje zakonitosti organizacije teksta
  + pismeni sastavci su logički nepovezani
  + potrebna je stalna pomoć
* Nedovoljan (1) - siromašnim rječnikom ne može izraziti misli
  + nije usvojio ni minimum pravopisnih i gramatičkih pravila
  + ne poznaje zakonitosti teksta
  + zapaža se nefunkcionalna upotreba riječi i izraza

**f) Medijska kultura**

* odličan (5) - u potpunosti usvojio ključne pojmove te ih primjereno i s lakoćom

primjenjuje

* + ima vrlo razvijene sposobnosti za komunikaciju s filmom, radijem, televizijom, tiskom, stripom, računalom...
  + lako i brzo povezuje sadržaje iz medijske kulture sa sadržajima iz ostalih sastavnica hrvatskog jezika i drugih predmeta
* Vrlo dobar (4) – uglavnom usvaja ključne pojmove i primjenjuje ih
  + razvijene su sposobnosti za komunikaciju s medijima
  + povezuje sadržaje unutar medijske kulture
  + doživljava i komentira film, kazališnu predstavu…
* Dobar (3) – djelomično usvojeni ključni pojmovi
  + na poticaj se uključuje u raspravu i komentare o filmu, kazališnom djelu...
  + teže povezuje stečeno znanje sa sadržajima ostalih sastavnica hrvatskoga jezika i drugih predmeta
  + interes je promjenjiv
* Dovoljan (2) - sposobnosti za komunikaciju s medijima slabo su razvijene
  + prepoznaje samo elementarne pojmove
  + znanje o medijskoj kulturi na početnoj je razini
  + interes i aktivnosti su minimalne
* Nedovoljan (1) - nisu razvijene sposobnost ni interes za komunikaciju s medijima
  + nisu usvojeni ključni pojmovi
  + ni na poticaj i dobru motivaciju ne sudjeluje u nastavi medijske kulture

**MATEMATIKA**

* Odličan (5) – sigurno, točno, brzo i samostalno rješava zadatak
  + obrazlaže način i postupak
  + primjenjuje znanje u novim ispitnim situacijama
  + povezuje zadatak i načine rješenja s ostalim sadržajima
  + samostalno primjenjuje matematičke zakonitosti
* Vrlo dobar (4) – samostalno, ali sporije bez pomoći učitelja rješava zadatak
  + obrazlaže postupak rada
  + vidljiva je nesigurnost
* Dobar (3) – uz djelomičnu pomoć učitelja rješava zadatak
  + obrazlaže i dovodi u svezu s ostalim sadržajima uz djelomičnu pomoć učitelja
* Dovoljan (2) – iznošenje znanja je nepotpuno, površno i s pogreškama
  + Znanje primjenjuje slabo i vrlo nesigurno
  + na pitanja odgovara sporo, pravi pogreške
  + uz učestalu pomoć učitelja uspijeva doći do odgovora ili rješenja
* Nedovoljan (1) – nije u stanju riješiti ni uz učiteljevu pomoć zadatak ili odgovoriti na

pitanje

* + znanje mu je manjkavo pa ga ne može primijeniti
  + odgovara nesuvislo, nelogično i bez razumijevanja

**PRIRODA I DRUŠTVO**

* Odličan (5) – odgovara, brzo, točno i samostalno
  + naučene sadržaje lako povezuje i dovodi u svezu s ostalim sadržajima prirode i društva i drugih predmeta
  + samostalno temeljito obrazlaže
* Vrlo dobar (4) – iznosi sadržaje s razumijevanjem
  + odgovara umjereno brzo s osjećajem nesigurnosti u povezivanju znanja s ostalim sadržajima
  + pomoć učitelja nije potrebna
* Dobar (3) – reproducira osnovne pojmove
  + razumije gradivo, ali ga teže primjenjuje i obrazlaže
  + djelomična pomoć učitelja
* Dovoljan (2) – ne prepoznaje temeljne pojmove i odgovara po sjećanju
  + do odgovora dolazi samo uz pomoć učitelja
* Nedovoljan (1) – odgovara nesuvislo, nelogično i bez razumijevanja
  + znanje mu je manjkavo i ne primjenjuje ga
  + ni uz učiteljevu pomoć ne uspijeva odgovoriti na pitanje

**Praktičan rad:**

* Odličan – samostalan, kreativan, uredan i originalan
  + obrazlaže i komentira rad
* Vrlo dobar – aktivan i zainteresiran
  + rad uz manje nedostatke
  + u izlaganju pomalo nesiguran
* Dobar – slijedi pravila i upute
  + interes varira
  + površan u radu i vrlo nesiguran u obrazlaganju
* Dovoljan (2) – radovi nejasni i nepregledni
  + u skupini ponekad zbog nezainteresiranosti ometa rad skupine
  + radi samo na poticaj
* Nedovoljan (1) – nema praktičnog rada
  + ni uz poticaj ne sudjeluje u praktičnom radu
  + nezainteresiran za bilo kakav oblik praktičnog rada

**LIKOVNA KULTURA**

* Odličan (5)

**-** poznaje likovno područje rada i razumije likovne pojmove

- samostalno rješava likovni problem i zna ga obrazložiti na vlastitom lik.

produktu

- likovni produkt je originalan, maštovit, uredan

- poznaje, razumije i samostalno primjenjuje likovnu tehniku i sredstva

- izuzetno zainteresiran

* Vrlo dobar (4)

- zainteresiran za likovne aktivnosti

- djelomice samostalno prati likovni sadržaj i izražava se jednostavnijim likovnim

jezikom

* + pri analizi likovnog produkta izostaje jedna od navedenih odrednica ocjene

odličan

* Dobar (3)

- slike i crteži prilično neuredni i uglavnom bez detalja

- nezainteresiran za likovne aktivnosti

- slaba prostorna orijentacija, likovi bez proporcije, nepravilno raspoređeni po

plohi

- potrebno ga je poticati i nadzirati u radu

* Dovoljan (2)

- radovi neuredni, nemaštoviti

- ni uz poticaj ne prati likovni sadržaj rada

- ne primjenjuje određene tehnike rada

* Nedovoljan (1)

- ni uz poticaj ne sudjeluje u radu

- nezainteresiran za bilo kakav oblik likovnog izražavanja

- zbog nezainteresiranosti i neaktivnosti u izvršavanju radnog zadataka nije

izrađen vlastiti likovni produkt

**TJELESNA I ZDRAVSTVENA KULTURA**

**Motorička znanja:**

* odličan (5)
  + - sadržaj usvojen u potpunosti
    - nisu vidljive nikakve poteškoće u svladavanju zadatka, a tehnička izvedba je izuzetna
    - motoričko znanje primjenjuje u svim situacijama na pravilan način
* vrlo dobar (4)
  + - programski sadržaj usvojen gotovo u potpunosti
    - nema posebnih poteškoća u svladavanju motoričkih zadataka
    - tehnička izvedba nije na očekivanoj razini, znanje primjenjuje uz male korekcije
* dobar (3)
  + - programski sadržaj usvojen većim dijelom
    - s manjim poteškoćama izvodi zadatke
    - tehnička izvedba je površna i nesigurna
    - potrebna je pomoć u izvedbi
* dovoljan (2)
  + - programski sadržaj usvojen samo djelomično
    - s velikim poteškoćama svladava motoričke zadatke
    - tehnička izvedba vrlo loša
    - površnost, nezainteresiranost, neurednost
* nedovoljan (1)
  + - programski sadržaj nije usvojen
    - ne može ili ne želi izvesti zadatak ni uz učiteljevu asistenciju
    - ne želi raditi kada treba uložiti trud za bolje rezultate, a za koje ima predispozicije i sposobnosti
    - učenik je pasivan, ne uključuje se u rad niti na poticaj

**Motorička dostignuća:**

* Od najboljeg rezultata oduzme se najslabiji i zatim dobiveni broj dijeli sa 4.

Ono što dobijemo uvrštavamo u rezultate.

Npr. Najslabiji rezultat: 10,00

Najbolji rezultat: 7,00

10,00 – 7,00 = 3,00 : 4 = 0,75

7,00 – 7,75 – odličan(5)

7,76 – 8,51 – vrlo dobar(4)

8,52 – 9,27 – dobar(3)

9,28 – 10,03 – dovoljan(2)

**Motoričke i aerobne sposobnosti:**

* Provjeravaju se na početku i na kraju školske godine
* Na početku školske godine – ustanoviti razinu tih sposobnosti radi određivanja načina i metoda za njihovo poboljšanje – inicijalno provjeravanje
* Na kraju školske godine – ustanoviti finalnim provjeravanjem promjenu tih sposobnosti u odnosu na početak
* Vrednuje se postignuti rezultat, tj. osobni napredak

**Zalaganje:**

Obuhvaća praćenje, provjeravanje i vrjednovanje odgojne grupe zadataka tijekom školske godine kao što su: motivacija učenika, aktivnost u izvršavanju zadataka, odnos prema drugim učenicima, poštivanje pravila igara, moralne osobine. Ocjenjuje se 2 – 3 puta tijekom razdoblja.

* odličan (5)

- pokazuje veliki interes za rad

- prisutna stalna aktivnost

- uporan i ustrajan u radu

- dosljedan u poštivanju pravila igre i sportskog ponašanja

- uvijek nosi opremu za vježbanje

- uvijek spreman za pomoć i suradnju

- ima razvijen osjećaj za kolektiv i poštuje postignuća drugih

* vrlo dobar (4)

- aktivnost u izvršenju zadataka promjenjiva

- interes postoji ali ne za sve oblike tjelesnog vježbanja

- redovito nosi opremu za tjelesno vježbanje

- osjećaj za kolektiv razvijen

- poštuje pravila igara

* dobar (3)

- aktivnost u radu povremena

- aktivnost u izvršavanju zadataka je zadovoljavajuća

- povremeno zaboravi opremu za tjelesno vježbanje (do 3 puta tijekom

mjeseca)

- osjećaj za kolektiv treba njegovati

- pravila igara osjeća kao teret

- realno procjenjuje svoje mogućnosti

* dovoljan (2)

- prisutna slaba aktivnost u radu

- aktivnost u izvršavanju zadataka slaba

- često ne nosi opremu za tjelesno vježbanje (više od 3 puta tijekom

mjeseca)

- osjećaj za kolektiv slabo razvijen

- nesamokritičan i teško podnosi poraz

* nedovoljan (1)

- neaktivan u radu i izvršavanju zadataka

- ne nosi opremu za tjelesno vježbanje ( više od 5 puta tijekom mjeseca)

- osjećaj za kolektiv vrlo slabo razvijen

- neskroman i sklon egoizmu

- ponašanjem ugrožava sigurnost drugih

- sklon podcjenjivanju drugih

**DOMAĆE ZADAĆE**

1. evidencija o domaćim zadaćama vodi se u rubrici bilježaka
2. u rubriku se bilježi samo datum i znak minus ako učenik nije napisao zadaću
3. ako se učenik prije pregleda zadaće ispričao učitelju zbog nenapisane zadaće i time opravdao razlog, neće se bilježiti znak minus, ali će to učitelj zabilježiti u bilješku
4. ako se to ponovi i sljedeći puta, bilježi mu se kao nenapisana zadaća – znak minus
5. ako se to ponovi uzastopno 3 puta, zadaća se vrednuje s nedovoljnom ocjenom
6. praćenje redovitosti i urednosti vrši se jednom do dva puta u polugodištu:
   * napisao sve zadaće – odličan (5)
   * nije napisao 1 zadaću – vrlo dobar (4)
   * nije napisao 2 zadaće – dobar (3)
   * nije napisao 3 zadaće – dovoljan (2)
   * nije napisao više od 3 zadaće – nedovoljan (1)
7. domaća zadaća napisana na satu ili pod odmorom vrednuje se kao nenapisana